Dubrjenk (HH/SN). Pjaty dworowy swjedźeń hosćenca „Dubrjenske bahno“ njedźelu, 28. awgusta, změje w swojim programje nowosć. Hosćencar Michał Krječmar dźě je za to znaty, zo do dworowych swjedźenjow stajnje serbske tradicije sobu zatwarja. A tak je ze swojim bratrom Handrijom nimo kałanja wěnca w 14 hodź. tež hišće wubědźowanje kučow w 16 hodź. nastorčił. Wězo so tež Handrij Krječmar ze swojimaj konjomaj a z kuču na tym wobdźěli. Něhdźe 15 wobsedźerjow korejtow je so mjeztym přizjewiło, zo bychu w Dubrjenku rady startowali. Něhdźe runje telko jěcharjow wočakuja při kałanju wěnca.
szl_Latn